open-index/open-wikipedia-markdown huggingface dataset:
אליסון פירסון

**אליסון פירסון** (נולדה כ-**ג'ודית אליסון לובט**, ב-22 ביולי 1960) היא סופרת ופובליציסטית וולשית. הרומן שלה "אין לי מושג איך היא עושה את זה", שפורסם בשנת 2002, עובד לסרט בעל אותו שם בכיכובה של שרה ג'סיקה פארקר. "אני חושב שאני אוהב אותך", ספרה השני, פורסם ב-2010. ספרה "כמה קשה זה כבר יכול להיות" יצא לאור בשנת 2017.

## ביוגרפיה
פירסון נולדה ב-קרמרת'ן, ועברה ל-Burry Port, קרמרת'נשייר בילדותה. היא גרה בלסטרשייר שם למדה בתיכון. משפחתה עברה לוואשדייק ליין בנטלהאם.

היא למדה אנגלית בקלייר קולג', קיימברידג' וסיימה את לימודיה עם תואר שני.

## ספריה
פירסון היא המחברת של הספר "אין לי מושג איך היא עושה את זה" (2002), הבוחן את הלחצים של האימהות המודרנית. הספר היה רב-מכר בבריטניה ובארצות הברית, מכר ארבעה מיליון עותקים, ועובד לסרט בכיכובה של שרה ג'סיקה פארקר. פירסון נתבעה על ידי מיראמקס על כך שלא מסרה את הספר השני, "אני חושב שאני אוהב אותך", שעבורו קיבלה מקדמה של $700,000 מראש ב-2003. המסירה אמורה הייתה להתבצע ב-2005. מאז כבר פורסם הרומן "אני חושב שאני אוהב אותך".

מאז כתבה פירסון את "אני חושב שאני אוהב אותך" (2010), רומן על תשוקתה של נערה אל דייוויד קסידי בשנת 1970, ועל האדם אשר אחראי על כתיבת התגובות-לכאורה מקסידי אל מעריצותיו בנות העשרה. שתי הדמויות נפגשות עשרים שנה מאוחר יותר, אחרי שחוו נישואין, גירושין וילדים. "הטלגרף" שיבח את הרומן על חומו וכנותו; לעומת זאת הגרדיאן הכריז עליו כעל "רומן לא מציאותי ומטופש".

ספר ההמשך ל"אין לי מושג איך היא עושה את זה" הוכרז בשנת 2015 ופורסם בספטמבר 2017. הרומן, "כמה קשה זה כבר יכול להיות", ממשיך את סיפורה של הגיבורה, קייט ראדי, אשר כעת מתקרבת לגיל 50 ומתמודדת עם האפליה כנגד נשים מבוגרות בשוק העבודה. הספר, אשר משך פרסום ניכר, לא הצליח להגיע למעמד של רב-מכר. הוא פורסם על ידי הוצאת בורו בבריטניה ועל ידי הוצאת סט. מרטין בארצות הברית ב-2018.

## דעות אישיות
פירסון פעלה לטובת הברקזיט. זמן קצר לאחר הפיגוע בבריסל ב-22 במרץ 2016, פירסון טענה שההתקפות הן עוד סיבה לעניין הברקזיט במשאל העם. היא כתבה בטוויטר ש"בריסל, בירת האיחוד האירופי בפועל, היא גם בירת הג'יהאד של אירופה. והתנועה להישארות של בריטניה באיחוד האירופי מעיזה לטעון כי יותר בטוח למדינה להיות חלק מהאיחוד האירופי!"

בנובמבר 2024, פירסון זכתה לביקור בביתה על ידי משטרת אסקס לאחר תלונה על כך שהסיתה לשנאה גזעית עם ציוץ שפורסם בנובמבר 2023. במהלך תקופה של מחקר על השיטור הבריטי של הפגנות פרו-פלסטיניות במהלך מלחמת חרבות ברזל, פירסון פרסמה תמונה של קציני משטרת מנצ'סטר עומדים לצד תומכי מפלגת Tehreek-e-Insaf של ראש ממשלת פקיסטן לשעבר עימראן חאן מניפים את דגל המפלגה. היא כינתה את נושאי הדגל "שונאי יהודים". בעקבות ביקורת היא מחקה את הציוץ.

## החיים האישיים
פירסון נישאה לעמיתה העיתונאי סיימון פירסון בחודש מאי 1988 בלינקולן. לאחר גירושיה היא גרה עם אנתוני ליין, מבקר קולנוע ב"ניו יורקר". יש להם בן (נולד באוגוסט 1999), ובת (נולדה ב-25 בינואר 1996). השניים נפרדו בספטמבר 2017.

## קישורים חיצוניים

## הערות שוליים

קטגוריה:עיתונאיות בריטיות
קטגוריה:בעלות טור
קטגוריה:סופרות ולשיות
קטגוריה:בריטיות שנולדו ב-1960
קטגוריה:בריטים שנולדו ב-1960
ישראל באירוויזיון 1982

**[[ישראל באירוויזיון|ישראל]] השתתפה ב[[אירוויזיון 1982]]** עם השיר הורה בביצוע של אבי טולדנו בעיר הרוגייט, אנגליה, הממלכה המאוחדת.

## לפני האירוויזיון

### קדם אירוויזיון 1982
קדם-אירוויזיון 1982 הוא תחרות שירים שנועדה, לבחור את השיר שייצג את ישראל בתחרות האירוויזיון 1982.

התחרות התקיימה ב-1 באפריל בתיאטרון ירושלים בירושלים, בהנחיית דניאל פאר, בחלק האומנותי השתתף הפסנתרן יצחק שטיינר, המפיק והעורך של התחרות היה חנוך חסון והבמאי היה אנטואן סאלח.

הניקוד של השופטים הגיעו משבעה אזוריים ברחבי ישראל, שהחליטו על הזוכה. בכל נקודת שיפוט היה חבר שופטים שהעניק 12, 10, 8, 7, 6, 5, 4, 3, 2, 1 נקודות עבור עשרת השירים המובילים שלהם.

במקור השיר "מוזיקה נשארת" היה מיועד לריקי גל, אך היא סירבה לשיר אותו, בטענה שהוא שיר מסחרי מידי בשבילה. לבסוף השיר הוצע לירדנה ארזי שפתחה את קריירת הסולו שלה.

השיר הזוכה היה הורה, בביצועו של אבי טולדנו שגם הלחין אותו וכתב יורם טהרלב, שהקדים בחמש נקודות את שירה של ירדנה ארזי "מוזיקה נשארת".

#### השירים המשתתפים

#### שלב הניקוד

### מגישי הניקוד

* ראשון לציון - דני לוינשטיין
* תל אביב - רפי גינת
* קריית שמונה - חיים הכט
* חיפה - מאיר איינשטיין
* אשקלון - משה טימור
* ירושלים - ירין קימור
* אשדות יעקב - בני עורי

## באירוויזיון
ישראל הופיעה ה-15 בסדר ההופעה, אחרי יוגוסלביה ולפני הולנד. בתום ההצבעה ישראל קיבלה 100 נקודות והגיעה למקום ה-2 מתוך 18 מדינות שהשתתפו בתחרות. הצבעת חבר השופטים הישראלי העניקה את ה-12 נקודות שלה לגרמניה.

### נקודות שהוענקו לישראל

### נקודות שישראל העניקה

## ראו גם

* ישראל באירוויזיון
* קדם-אירוויזיון
* אירוויזיון 1982

## קישורים חיצוניים

* קדם אירוויזיון, באתר הפסטיבלים
* 
* 
* 
* Israel 1982, באתר esc history
* 
* 

## הערות שוליים

קטגוריה:ישראל באירוויזיון
קטגוריה:1982 בישראל
קטגוריה:מדינות באירוויזיון 1982
וארדאר סקופיה (כדוריד)

**וארדאר** (במקדונית: **РК Вардар**) הוא קבוצת כדוריד מהעיר סקופיה שבמקדוניה, שמתחרתה בליגה העליונה של מקדוניה. הקבוצה נוסדה בשנת 1961. בתקופת יוגוסלביה הוא לא הגיע להישגים של ממש. לאחר הקמת מקדוניה העצמאית, וארדאר הפכה להיות בין הקבוצות החזקות במדינה. היא ניצחה באליפות המדינה 14 פעמים ו-13 פעמים זכתה בגביע.

שלוש פעמים הקבוצה הגיע לרבע הגמר של ליגת האלופות בכדוריד ובעונת 2016/2017 ובעונת 2018/2019 זכתה בגביע. בנוסף לכך, 3 פעמים היא הייתה בחצי גמר של גביע מחזיקות גביע.

## תארים
*הליגה המקדונית בכדוריד: 12
**זכייה: 1999, 2001, 2002, 2003, 2004, 2007, 2009, 2013, 2015, 2016, 2017, 2018.
*גביע מקדוניה בכדוריד: 13
**זכייה: 1999, 2000, 2001, 2003, 2004, 2007, 2008, 2012, 2014, 2015, 2016, 2017.
*ליגת האלופות בכדוריד: 2
**זכייה: 2017, 2019.

## קישורים חיצוניים

* 

* דף באתר האיגוד האירופי

קטגוריה:קבוצות כדוריד
קטגוריה:סקופיה: מועדוני ספורט
תיאטרון ראסל

**מרכז תרבות ע"ש ראסל,** הקרוי גם **"תיאטרון ראסל",** הוא אולם תיאטרון בלב שכונת רמת עמידר בעיר רמת גן. האולם נפתח בשנת 1994 ומכיל 419 מקומות ישיבה.

## פעילות
אולם התיאטרון הוקם בעזרת עיריית רמת גן ובסיוע עיזבונו של המלחין והמעבד היהודי-אמריקאי רוברט ראסל בנט, דרך קרן החינוך של הסוכנות היהודית, והוא קרוי על שמו.

בנוסף לתיאטרון בקומה השנייה של המבנה יש סיפרייה עירונית

באולם תיאטרון ראסל מתקיימים מופעים, כנסים, הצגות, ערבי זמר, טקסים שכונתיים, הרצאות ואירועים קהילתיים, והוא משמש את מוסדות החינוך בעיר לקיום טקסים ואירועים.

בתיאטרון התקיימו צילומים לתוכניות טלוויזיה שונות, בהן "בית הספר למוסיקה", אודישנים ל"כוכב הבא", אודישנים לתוכניות ערוץ המוסיקה 24, הפתיח של Oboy ועוד. בחזית התיאטרון ובחניה צולמו סצנות רבות מהסדרה "השוטרים".

בשנת 2018 צולם קדם-אירוויזיון הילדים הראשון.

## קישורים חיצוניים

* תיאטרון ראסל באתר עיריית רמת גן
* תיאטרון ראסל באתר בית עמנואל

קטגוריה:רמת גן: תרבות
קטגוריה:ישראל: מבני תרבות ובידור
קטגוריה:רמת עמידר
מלטה במשחקים האולימפיים לנוער

**[[מלטה]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער ממלטה לא זכה במדליה אולימפית לנוער. ההשתתפות של ספורטאי הנוער ממלטה היא בעיקר סמלית.

## השתתפות במשחקים
### משחקי הקיץ
המשלחת הראשונה של מלטה למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בשלושה ענפי ספורט. המשלחת השתתפה בתחרויות בענפים אתלטיקה, ג'ודו ושחייה אך לא הגיעה להישגים. המשלחת לאולימפיאדת הנוער נאנג'ינג מנתה ארבעה ספורטאים שהתחרו בשלושה ענפים. המשלחת השתתפה בענפים ג'ודו, הרמת משקולות ושחייה אולם לא הגיעה להישגים משמעותיים.

## ראו גם
* מלטה במשחקים האולימפיים
* מלטה במשחקים הפאראלימפיים

קטגוריה:מלטה: ספורט
קטגוריה:מדינות במשחקים האולימפיים לנוער
יוסי שטרית (שף)

**יוסי (אלי) שטרית** (נולד ב־14 במרץ 1977) הוא שף ומסעדן ישראלי.
## ביוגרפיה
שטרית גדל במעלות-תרשיחא ולמד בבית ספר אורט בעיר, בנם של פאני ודוד שטרית, ילידי מרוקו. בשנות התיכון היה מתופף בלהקת מטאל שהקים יחד עם חבריו. את שירותו בצה"ל העביר בבסיס מרכז ההובלה, שם שירת כטבח.

אחרי שחרורו מצה"ל עבד כטבח במסעדות בצפון ישראל וטס ללימודי קולינריה במוסד צרפתי ליד פריז. לאחר חצי שנת לימודים שב לישראל, והחל לעבוד במסעדת "לחם ארז" של ארז קומרובסקי בהרצליה. לאחר מכן עבר למסעדת "ארטישוק", ואז עבד כסו-שף במסעדת "רפאל" של השף רפי כהן.

המסעדה הראשונה שפתח היא "ויולט", מסעדה בסגנון צרפתי במושב אודים, אך היא נסגרה לאחר חמש שנים. לאחר סגירת המסעדה באודים קיבל לאחריותו את מסעדת "קיטשן מרקט" בנמל תל אביב.

פתח את "אונזה" - בר-מסעדה קולינרי ביחד עם קבוצת קיטשן מרקט ביפו.

בשנת 2015 פתח את מסעדת "משייה" במלון מנדלי בתל אביב, מסעדה ישראלית בדגש על אוכל מהמטבח המרוקאי.

החל מהעונה השלישית, ששודרה ב-2018 ברשת 13, החל לכהן כשופט בתוכנית המציאות "משחקי השף" במקום השף מאיר אדוני.

בשנת 2018 זכה בתואר "שף השנה" של המגזין "Time Out ישראל".

באוקטובר 2019 הודיע שטרית כי הוא עוזב את המסעדות בהם שימש כשף "משייה" ו"קיצ'ן מרקט". בינואר 2022 פתח מסעדה חדשה בתל אביב בשם "היבה".

מאז 24 בינואר 2022 הוא שימש כשופט בתוכנית המציאות "המסעדה הבאה" ברשת 13, לצד השפים אסף גרניט, מושיק רוט ורותי רוסו.

באוקטובר 2025 נבחר לאחד השפים המובילים בעולם וקיבל עם מסעדתו היבה דרגת "סכין אחת" בפעם השנייה ברציפות.

## חייו הפרטיים
שטרית נשוי לנעמה ואב לשניים. הוא מתגורר בהוד השרון.

## קישורים חיצוניים
* 
* 
* 
* 
* 

## הערות שוליים

קטגוריה:שפים ישראלים
קטגוריה:מסעדנים ישראלים
קטגוריה:סגל רשת
קטגוריה:מעלות-תרשיחא: אישים
קטגוריה:שופטי תוכניות מציאות ישראלים
קטגוריה:ישראלים שנולדו ב-1977
קטגוריה:הוד השרון: אישים
טקס פרסי אוסקר ה-63

**טקס פרסי אוסקר ה-63** (באנגלית: **63rd Academy Awards**) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 1990 נערך בשריין אודיטוריום שבלוס אנג'לס, קליפורניה, ב-25 במרץ 1991. השחקן והקומיקאי בילי קריסטל הנחה את הטקס בפעם השנייה ברציפות.

סרט הדרמה "רוקד עם זאבים" היה מועמד ל-12 פרסי אוסקר וזכה בשבעה, בהם פרסי הסרט הטוב ביותר, הבמאי הטוב ביותר והתסריט המעובד הטוב ביותר.

במהלך הטקס הוענקו פרסי אוסקר לשם כבוד לשחקניות סופיה לורן ומירנה לוי, ופרסים לפעילות הומניטרית למפיקים ריצ'רד זאנוק ודייוויד בראון. כמו כן הוענק פרס אוסקר להישגים מיוחדים לסרט "זיכרון גורלי" בשל האפקטים החזותיים יוצאי הדופן שהוצגו בו.

## זכיות ומועמדויות
[200px|ממוזער|שמאל|[קווין קוסטנר, הבמאי הטוב ביותר.]]
[200px|ממוזער|שמאל|[ג'רמי איירונס, השחקן הטוב ביותר.]]
[200px|ממוזער|שמאל|[קתי בייטס, השחקנית הטובה ביותר.]]
[200px|ממוזער|שמאל|[ג'ו פשי, שחקן המשנה הטוב ביותר.]]
[200px|ממוזער|שמאל|[וופי גולדברג, שחקנית המשנה הטובה ביותר.]]

## סרטים עם מספר זכיות ומועמדויות

;סרטים עם מספר מועמדויות:

width="20px"|

;סרטים עם מספר זכיות:

## קישורים חיצוניים

* 
* אתר האינטרנט הרשמי של טקס פרסי האוסקר

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:1991 בארצות הברית
קטגוריה:טקסי פרס אוסקר
חברת גודייבה

**גודייבה** (בצרפתית: **Godiva Chocolatier**) היא חברת שוקולד פרימיום בלגית. המותג שייך משנת 2007 לחברת ההחזקות YILDIZ מאיסטנבול, טורקיה.

מאז שנת 1968, גודייבה היא ספקית השוקולד הרשמית של בית המלוכה הבלגי.

## היסטוריה
גודייבה הוא מותג שוקולד פרימיום בלגי שנוסד על ידי פייר דראפס ב-1926, בבריסל בירת בלגיה.

המותג קרוי על שם ליידי גודייבה שדמותה רכובה על סוס, מונצחת עד היום על עטיפות השוקולד והפרלינים אשר העניקו בני המשפחה למותג בזכות תעוזתה של הליידי האנגלייה, אצילותה והליכותיה הטובות. בשנים הראשונות להקמת המותג, דראפס ייצר את השוקולדים – פרלינים על פי רוב, בסדנה שהייתה מצויה בביתו. לצורך הכנת הפרלינים, גויסו כל בני משפחתו: אשתו איבון ושלושת בניו, ז'וזף, פרנסואה ופייר הבן. בנו פייר החתום על אחד המתכונים המפורסמים ביותר של שוקולד – טראפל (truffe originale): מוס שוקולד מצופה באבקת קקאו טהורה, שיצר ב-1946.

בשנת 1958 נפתחה החנות הראשונה של המותג בכיכר הגדולה (גראן פלאס) של בריסל.

הסניף הראשון מחוץ לבלגיה נפתח ברחוב סנט אונורה הפריזאי ב-1958.

בשנת 1966 התרחב המותג לארצות הברית ונמכר בעיקר בחנויות יוקרתיות.

בשנת 1967 נמכר המותג לתאגיד המזון האמריקני Campbell Soup Company מניו ג'רזי, ארצות הברית.

בשנת 1972 נפתחה חנותה הבוטיק בשדרה החמישית בניו יורק.

בשנת 2007 נמכר המותג לחברת ההחזקות הטורקית YILDIZ מאיסטנבול בסכום של 850 מיליון דולר.

עד 2007 היה למותג מכירות של כ-500 מיליון דולר בשנה.

הבן פייר, המשיך ליצור שוקולדים מדי שנה במשך כ-70 שנה, עד מותו בגיל 92 בשנת 2012.

## מוצרים
גודייבה מוכרת לא רק שוקולד כי אם גם קפה, קקאו, טראפלס, ליקר שוקולד ועוד. גודייבה מייצרת גם שוקולדים עונתיים ומוגבלים עם אריזות מיוחדות לחגים. לגודייבה יש גם הסכמי רישיון לייצור גלידה, עוגת גבינה, תרמילי קפה ליקר שמגיע בכמה טעמי שוקולד. לחברה מוצרים זמינים גם ללא סוכר ועם כשרות.

כ-290 מיליון פרלינים מיוצרים בסך הכל במפעל של גודייבה מדי שנה. בכל שנה נוספים למבחר הפרלינים של גודייבה בין 30 ל-40 טעמים. על כל טעם עובד צוות השוקולטיירים של גודייבה כשנה וחצי בממוצע.

## חנויות
המותג מפעיל מעל 600 חנויות בוטיק בתי קפה וגלידריות בארצות הברית, קנדה, אירופה ואסיה והוא זמין אצל אלפי קמעונאים.

בית קפה מפורסם של המותג שוכן בתוך כלבו הרודס בלונדון שמוקדש למשקאות קקאו וקינוחי שוקולד.

במאה ה-21 החל המותג להתרחב למזרח ונפתחו מספר חנויות בסין, יפן, הונג קונג ואוסטרליה.

## ביקורת
בשנת 2017 נמתחה על החברה ביקורת לאחר שנרכשה על ידי הקונצרן טורקי YILDIZ והפסיקה לייצר פרלינים ממולאים באלכוהול כדי להתאים את עצמה לאיסור האיסלאמי על שתיית אלכוהול.

בשנת 2018, קראה חברת גודייבה לעובדות ביפן לא להעניק לקולגות הגברים שוקולד ביום ולנטיין, והציתה דיון על לחץ חברתי בעבודה. המבקרים טענו כי מדובר בתעלול שיווקי ונשיא גודייבה יפן טען ש"בתקופה המודרנית" אין מקום לחייב נשים לחלק שוקולד.

שוקולד החלב של גודיבה נמצא מזוהם בניקל במידה גבוהה בבדיקת מעבדה שנערכה על ידי מכון הצרכנות שטיפטונג וורנטסט הגרמני.

## קישורים חיצוניים

* 

## הערות שוליים

קטגוריה:מותגי מזון
קטגוריה:חברות שוקולד
קטגוריה:חברות בלגיות
קרוסלת מטען

[300px|ממוזער|שמאל|קרוסלת מטען רב מפלסית משופעת ב[נמל התעופה בן-גוריון]][300px|ממוזער|שמאל|קרוסלת מטען אופקית במפלס אחד ב[נמל התעופה פרנקפורט האן]]
[300px|ממוזער|שמאל|פעולת קרוסלת מטען מבוקרת מחשב ב[נמל התעופה הית'רו]]
**קרוסלת מטען** (באנגלית: **Baggage Carousel** או **Baggage Belt**) היא מתקן בטרמינל של נמל תעופה, המאפשר לנוסעים בטיסות נכנסות לקבל את המזוודות שמסרו להטסה בנמל המוצא של הטיסה ואשר הוטסו בתאי המטען של מטוסם. היא משמשת למסירת המטען לנוסעים לאחר הוצאתו מהמטוס על ידי סבלי הקרקע והבאתו באמצעות עגלות לתוך הטרמינל.

## הקרוסלה
קרוסלות מטען מוצבות באגף הנוסעים הנכנסים של נמל תעופה, לאחר עמדות ביקורת הדרכונים ולפני עמדות ביקורת המכס. מדובר למעשה במסוע מטען נמוך וטבעתי, שאורכו - עשרות מטרים - מאפשר לנוסעים רבים גישה אליו במקביל לשם הסרת מזוודותיהם ממנו. הוא קיבל את שמו משום דמיונו לתנועת קרוסלת שעשועים עגולה.

**קיימים שני סוגים של קרוסלות מטען:**
***קרוסלה במפלס אחד** - קרוסלה זו נעה כולה במפלס אחד של הטרמינל, כשחלק ממנה מצוי באולם הנוסעים וחלק אחר באולם שאליו מוכנסות עגלות המטען ושאליו אין לנוסעים גישה. הסבלים מעמיסים את המזוודות על הקרוסלה באולם המטען ומשם הן מוסעות אל תוך אולם הנוסעים. הקרוסלה נעה בין האולמות דרך שני פתחים בקיר המפריד ביניהם.
***קרוסלה רב מפלסית** - חלקה האופקי של קרוסלה זו מצוי כולו באולם הנוסעים. המזוודות מובאות אל הטרמינל במפלס אחר - בדרך כלל מתחת לאולם הנוסעים - ושם הן מועלות על ידי הסבלים על מסוע אחר, המוביל אותן בשיפוע אל אולם הנוסעים, שם הן נפלטות אל הקרוסלה.

לעיתים מוצבות בנמלי תעופה קרוסלות מטען המשלבות את שתי השיטות, כך שחלק מהקרוסלה האופקית נע אל תוך אולם מטען נפרד והחוצה ממנו, באופן המאפשר גישה אליה על ידי סבלים.

קרוסלת מטען היא אופקית או בעלת שיפוע. בקרוסלה משופעת מותקנים שוליים מוגבהים בצדה הנמוך על מנת למנוע את נפילת פריטי המטען ממנה.

בנמלי תעופה גדולים מוצבות קרוסלות מטען רבות, הנושאות מספרי זיהוי. צגי מידע המוצבים באולם משמשים על מנת להדריך את הנוסעים אל הקרוסלה שבאמצעותה יימסר להם המטען מטיסתם. בדרך כלל מוצבים צגי מידע גם מעל כל קרוסלה ומציגים את מספרי הטיסות שהמטען מהן יועמס על אותה קרוסלה.

פריטי מטען המועלים על הקרוסלה ואינם נלקחים ממנה על ידי הנוסעים מוסרים ממנה לאחר זמן מסוים על ידי סבלים באולם הנוסעים ומוצבים בקרבתה, על מנת לפנות אותה לצורך מסירת מטען של נוסעי הטיסות הנכנסות הבאות.

### מטען שאינו נמסר באמצעות קרוסלה
קרוסלת מטען מיועדת למסירת מזוודות ופריטים הדומים להן בלבד. סוגים רבים אחרים של פריטי מטען בעלי צורה וגודל חריגים אינם מיועדים להימסר לנוסעים באמצעותה, שכן הם עלולים להיתקע באחד מחלקי הקרוסלה ולהפריע לפעולתה התקינה. אלו הם כיסאות גלגלים, עגלות ילדים, גלשנים, מגלשי סקי ועוד. כל אלו נמסרים לנוסעים באמצעות מתקנים ועמדות אחרים באולם מסירת המטען.

## קישורים חיצוניים

קטגוריה:שדה תעופה: מבנה, שירותים וציוד
קטגוריה:תעופה אזרחית
קטגוריה:שינוע
ישראל באירוויזיון 1983

**[[ישראל באירוויזיון|ישראל]] השתתפה ב[[אירוויזיון 1983]]** עם השיר חי בביצוע של עפרה חזה בעיר מינכן, במדינת גרמניה.

## לפני האירוויזיון
### קדם אירוויזיון 1983
**[[קדם-אירוויזיון]] 1983** הייתה תחרות שירים שנועדה לבחור את השיר שייצג את ישראל בתחרות האירוויזיון 1983.

התחרות התקיימה ב-5 במרץ בתיאטרון ירושלים בירושלים, בהנחיית דליה מזור ודניאל פאר, הפיק וערך חנוך חסון, הבמאי ראול יחיאל הביא לשידור בטלוויזיה את המופע החי של תחרות השירים בה עפרה חזה זכתה במקום הראשון בביצוע השיר ״חי״. בחלק האומנותי השתתפו תזמורתו של אלברט פיאמנטה ותלמידי המכללה לחינוך גופני במכון וינגט.

השיר חי של עפרה חזה הוצע תחילה לירדנה ארזי, אך היא סירבה לשיר אותו.

באותה תקופה התקיימה תחרות עזה בין מחנות המעריצים של ירדנה ארזי ועפרה חזה, ובמת הקדם היוותה זירת התמודדות אמיתית. במהלך הצבעה שתי המתמודדות העיקריות עקפו זו את זו, ולבסוף הוכרזה עפרה חזה כמנצחת בהפרש של נקודה בודדת אחת, וכך היא זכתה לשיר את השיר "חי" באירוויזיון על אדמת מינכן, וסיימה במקום השני והמכובד בהפרש של 6 נקודות בלבד מהמקום הראשון.

בתחרות האירוויזיון בגרמניה המלווים של חזה לבשו בכוונה בגדים צהובים, שהזכירו את צבע הטלאי של היהודים בגטאות ובמחנות הריכוז.

שנים לאחר מכן סיפרה ארזי בריאיון לסדרה התיעודית "הרצל פינת רפאלי", שרפי גינת שישב בחבר השופטים סיפר לה לאחר אותו הערב שהייתה טעות בספירת הקולות בהצבעה, והיא זו שהייתה אמורה לזכות במקום הראשון ולא עפרה חזה. ארזי בחרה לשמור מידע זה בסוד. טענתה זו של ארזי נבדקה בראיון של רפי גינת בנושא באתר הארץ בו הוא שולל את הטענה של ירדנה ארזי לכך שהיה טעות בספירת הקולות.

#### השירים המשתתפים

#### שלב הניקוד

##### מגישי הניקוד
* תל אביב-יפו - רפי גינת.
* טבריה - חיים הכט.
* חיפה - מאיר איינשטיין.
* יבנה - נתן כספי.
* ירושלים - יאיר אלוני.
* דגניה ב' - בני עורי.
* לוד - משה טימור.

## באירוויזיון
ישראל הופיעה ה-16 בסדר ההופעה, אחרי דנמרק ולפני פורטוגל. בתום ההצבעה ישראל קיבלה 136 נקודות והגיעה למקום ה-2 מתוך 20 מדינות שהשתתפו בתחרות. הצבעת חבר השופטים הישראלי העניקה את ה-12 נקודות שלה ללוקסמבורג.

### נקודות שהוענקו לישראל

### נקודות שישראל העניקה

## ראו גם
* ישראל באירוויזיון
* קדם-אירוויזיון
* אירוויזיון 1983

## קישורים חיצוניים
* קדם אירוויזיון, באתר הפסטיבלים
* 
* 
* 
* Israel 1983, באתר esc history
* 

## הערות שוליים

קטגוריה:ישראל באירוויזיון
קטגוריה:1983 בישראל
קטגוריה:מדינות באירוויזיון 1983
טלי שרוט

**טלי שֶׁרוֹט** (באנגלית: **Tali Sharot**) (נולדה ב-1976) היא פסיכולוגית יהודיה אמריקאית-ישראלית; פרופסור לחקר המוח במחלקה לפסיכולוגיה בקולג' האוניברסיטאי של לונדון.

## ביוגרפיה
שרוט נולדה בירושלים וגדלה בעומר. את שירותה הצבאי עשתה בחיל האוויר. למדה לתואר ראשון בפסיכולוגיה וכלכלה באוניברסיטת תל אביב, ולאחר מכן השלימה תואר שני בפסיכולוגיה וכלכלה ודוקטורט בפסיכולוגיה ומדעי המוח, באוניברסיטת ניו יורק. את הפוסט-דוקטורט עשתה באוניברסיטת הרווארד והקולג' האוניברסיטאי של לונדון. מחקרה מתמקד במדעי המוח בתחומים של אופטימיות, זכרונות רגשיים ודיסוננס קוגניטיבי. למחקריה של שרוט השלכות בתחומי הבריאות, הפיננסים, אבטחת מידע.

מאמריה של שרוט הופיעו בכתבי עת מדעיים רבים ובהם Nature, Science, nature neuroscience ו-psychological science. מאמריה גם התפרסמו בעיתונות הכתובה בין היתר ב, אובזרבר, ובמגזין טיים.

טלי שרוט ייסדה ומנהלת את "מעבדת המוח הרגשי" באוניברסיטת לונדון. שרוט קיבלה מענקי מחקר מקרן ולקם, מהפורום לפילוסופיה אירופית, ומהאקדמיה הבריטית למענקי מחקר לפוסט דוקטורט.

בשנת 2012 הופיעה שרוט בוועידת TED והרצתה בנושא הטיית האופטימיות. הרצאתה המובאת באתר TED זכתה נכון לאוגוסט 2021 לכ-12 מיליון צפיות.

שרוט נשואה לג'וש, חוקר מוח ב־MIT ולהם שני ילדים. היא מתגוררת לסירוגין בבוסטון ולונדון.

## ספריה
שרוט הוציאה עד כה שני ספרים שנכתבו במקור בשפה האנגלית. הספרים תורגמו גם לעברית:
* Optimism Bias: Why We're Wired to Look on the Bright Side (2011) - אשליה אופטימית - מדוע אנו נוטים לראות את חצי הכוס המלאה? יצא בישראל בהוצאת מודן (2012)
* The Influential Mind: What the Brain Reveals About Our Power to Change Others  (2017) - מה זה משנה? בהוצאת כנרת זמורה ביתן (2018)

## קישורים חיצוניים

* 

* פרסומים, באתר "מעבדת המוח הרגשי"
* קרול קדוולדר, The optimism bias: reasons to be cheerful, באתר הגרדיאן, 1 בינואר 2012
* 
* אושרת קוטלר, המדריך למשכנע: חוקרת המוח שכבשה את אמריקה מגלה את סודותיה, באתר חדשות 13, 13 בינואר 2018
* 

## הערות שוליים

קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בעלות תואר דוקטור מאוניברסיטת ניו יורק
קטגוריה:בעלי תואר דוקטור מאוניברסיטת ניו יורק
קטגוריה:מדעניות מוח אמריקאיות
קטגוריה:סגל אוניברסיטאות בממלכה המאוחדת
קטגוריה:מדעניות מוח ישראליות
קטגוריה:מדעני מוח יהודים אמריקאים
קטגוריה:ישראליות שנולדו ב-1976
קטגוריה:ישראלים שנולדו ב-1976
קטגוריה:אמריקאיות שנולדו ב-1976
קטגוריה:אמריקאים שנולדו ב-1976
אצטדיון קירובץ (טיחווין)

**אצטדיון קירובץ** (ברוסית: **Стадион Кировец**) הוא אצטדיון כדורגל הממוקם בעיר טיחווין במחוז לנינגרד שברוסיה. משמש כמגרש הבית של קבוצת לנינגראדץ (בעבר שימש את קבוצת טוסנו).
## היסטוריה
הבנייה החלה ב-1941 כשברית המועצות נכנסה למלחמת העולם השנייה. בשל בעיות כספיות, הבנייה התעכבה במשך 67 שנים והתקדמה רק ב-24 בספטמבר 2008. לבסוף השלמת בניית האצטדיון התאפשרה בזכות מעורבות 'אקדמיית הכדורגל הלאומית' שממומנת על ידי רומן אברמוביץ' והסוכנות הפדרלית לספורט והאצטדיון הושלם ביולי 2011.

באצטדיון שני יציעים: יציע מזרחי ובו 5,000 מושבים ויציע מערבי ובו 1,000 מושבים. על הדשא מאירה בשעות החשיכה תאורה בעוצמה של 800 לוקס. 2,500 מושבים באזור המזרחי מכוסים בתקרת מתכת שמגינה מפני גשם.

## הערות שוליים

קירובץ
קטגוריה:מחוז לנינגרד: ספורט
קטגוריה:לנינגראדץ (כדורגל)
בית הקברות של האקדמיה הימית של ארצות הברית

300px|ממוזער|שמאל|חלקה בבית הקברות. ברקע נראה מבנה של האקדמיה
**בית הקברות של האקדמיה הימית של ארצות הברית** ממוקם בקמפוס האקדמיה בעיר אנאפוליס שבמדינת מרילנד. הוא מיועד בעיקר לקבורת אישים רמי מעלה יוצאי צי ארצות הברית.

## בית הקברות
בית הקברות הוקם בשנת 1869 על פני חלק משטח שנרכש שנה קודם לכן לשם הרחבת האקדמיה. כיום (2018) הוא משתרע על פני שטח של כ-27 דונם, לחוף תעלה הזורמת לתוך נהר הסוורן. הוא כולל 46 חלקות קבורה. במקום נקברו מפקדים של הצי וחיל הנחתים, בוגרים של האקדמיה שעוטרו בעיטורים, מפקדים של האקדמיה, מספר קטן של מלחים ואף ילדים. ממוקמות בו מצבות קבורה במגוון סגנונות עיצוב.

בבית הקברות הוצבו גם מספר אנדרטאות לזכר ימאים. הבולטת שבהן היא האנדרטה לזכר נספי משלחת המחקר הארקטית ג'אנט בשנת 1881.

בתקופה המודרנית כללי הזכאות לקבורה בבית הקברות הם מצמצמים. בעיקרו של דבר נתונה זכות הקבורה לאנשי סגל פעילים של האקדמיה, לבוגרי האקדמיה שהגיעו לדרגת תת-אדמירל או בריגדיר גנרל ולבני זוגם וילדיהם הקטנים. למזכיר הצי ולמפקד האקדמיה סמכות לאשר חריגים מסוימים לכללים אלו.

בשנת 1987 נוסף לבית הקברות מבנה קולומבריום, שהוקם בכספי תרומות פרטיות. תנאי הזכאות להפקדת כדי אפר בו הם מקלים יותר.

## אישים ידועים שנקברו בבית הקברות
[200px|ממוזער|שמאל|מצבתם של [אדמירל ארלי ברק ורעייתו]]
*אדמירל ארנסט קינג (1878-1956), מפקד הצי במלחמת העולם השנייה
*תת אדמירל ברוס מקנדלס (Bruce McCandless) (1911-1968), מעוטר מדליית הכבוד ממלחמת העולם השנייה
*תת אדמירל ק. וייד מקלוסקי (C. Wade McClusky) (1902-1976), מגיבורי קרב מידווי
*אדמירל ארלי ברק (1901-1996), ממפקדי הצי
*אדמירל ויליאם קרואו (William J. Crowe) (1925-2007), ראש המטות המשולבים של ארצות הברית
*סנאטור ג'ון מקיין (1936-2018), טייס הצי ומועמד לנשיאות ארצות הברית.

## קישורים חיצוניים

* 
* בית הקברות, באתר האקדמיה הימית של ארצות הברית
** חוברת הסבר של בית הקברות

אקדמיה של הצי
קטגוריה:צי ארצות הברית
קטגוריה:אנאפוליס
קטגוריה:האקדמיה הימית של ארצות הברית
קרנפון

[ממוזער|[קרנפון חסר-קרן]]
**קרנפון** (שם מדעי: *Naso*) הוא סוג של דגי גרם ימיים ממשפחת הבתרניים החיים בשוניות אלמוגים טרופיות במי האזור האינדו-פסיפי מחופי מזרח אפריקה וים סוף עד הוואי. מקור השם **קרנפון** הוא מהזיז הקרני, המצויה אצל חלק מהמינים מעל בליטה על החוטם ומזכירה קרן של קרנף.

סוג זה כולל את הגדולים בבני משפחת הבתרניים, כשהגדול ביותר הוא המין *Naso annulatus* המגיע לאורך מטר. תזונתם מורכבת מאצות ומיצורי פלנקטון זעירים. הם חיים בקבוצות ורועים בין האלמוגים.

## מינים
* קרנפון צר-קרן (*Naso annulatus*)
* *Naso brachycentron*
* קרנפון ארך-קרן (*Naso brevirostris*)
* *Naso caeruleacauda*
* *Naso caesius*
* קרנפון ססגוני (*Naso elegans*)
* *Naso fageni*
* קרנפון חסר-קרן (*Naso hexacanthus*)
* *Naso lituratus*
* *Naso lopezi*
* *Naso maculatus*
* *Naso mcdadei *
* *Naso minor*
* *Naso reticulatus*
* *Naso tergus*
* *Naso thynnoides*
* *Naso tonganus*
* *Naso tuberosus*
* קרנפון קצר-קרן (*Naso unicornis*)
* *Naso vlamingii*

## קישורים חיצוניים

* 

קטגוריה:בעלי חיים שתוארו ב-1801
קטגוריה:טקסונים שתוארו בידי ברנר-ז'רמין דה לספד
קטגוריה:בתרניים
ברקניים

**ברקניים** (שם מדעי: Holocentridae; מכונים "דגי סנאי") היא משפחת דגים מסדרת הברקנאים שבמחלקת מקריני סנפיר.

## מאפיינים
הברקניים חיים במי האוקיינוס האטלנטי והאזור האינדו-פסיפי של האוקיינוס ההודי והאוקיינוס השקט בעומק ממוצע של 100 מטרים, סביב שוניות אלמוגים, אך בני הסוג *Ostichthys* צוללים יותר לעומק.

לדגים אלה קשקשים אדומים או כסופים, והם בעלי פנים מוארכות עם לסת דקה ועיניים גדולות המותאמות לחשיכה. רובם הם פעילי לילה היוצאים בחשיכה לשחות בין האלמוגים ולחפש מזון כמו דגים קטנים, סרטנים ויצורים החיים על הקרקעית. הצעירים נסחפים בים כזואופלנקטון, והם גם אוכלים פלנקטון צף.

אורך הדגים הממוצע 15–35 סנטימטרים, אך המין *Holocentrus ascensionis* מגיע לאורך 61 סנטימטרים. המין *Sargocentron spiniferum* מגיע לאורך 51 סנטימטרים ולמשקל של 2.6 ק"ג, בעוד שהמין *Sargocentron iota* מגיע רק לאורך 8 סנטימטרים.

## מיון
*תת-משפחה Holocentrinae
**סוג *Holocentrus*
**סוג *Neoniphon*
**סוג *Sargocentron*
*תת-משפחה Myripristinae
**סוג ומין יחיד *Corniger spinosus*
**סוג *Myripristis* – בו המין אדמון שחור-עין
**סוג *Ostichthys*
**סוג *Plectrypops*
**סוג ומין יחיד *Pristilepis oligolepis*

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ברקנאים
קטגוריה:בעלי חיים שתוארו ב-1832
קטגוריה:טקסונים שתוארו בידי שארל לוסיאן בונפרטה
Breathin

**Breathin** (בעברית: **לנשום**) הוא סינגל שהוקלט על ידי הזמרת-יוצרת האמריקאית אריאנה גרנדה. השיר יצא לאור ב-18 בספטמבר 2018, כסינגל השלישי והאחרון מתוך אלבומה הרביעי, Sweetener.

השיר הגיע למקום ה-22 במצעד הבילבורד הוט 100 ובהמשך עלה למקום ה-12.

## רקע וכתיבה
השיר נכתב על ידי אריאנה גרנדה, סוואן קוטצ'ה , איליה סלמנזאדה  ופיטר סוונסון . ניתוח השיר כמילים מדבר על איך הנשימה משפיעה כאשר אתה סובל מחרדה, ומבוסס על חייה האמיתיים של גרנדה.

הסגנון אשר מאפיין את השיר הוא סגנון הדאנס-פופ.

## וידאו קליפ
קליפ השיר בוים על ידי האנה לוקס דייוויס. הוא הופץ ב-7 בנובמבר 2018. נכון למרץ 2020, מונה הצפיות שלו עומד על כ-153 מיליון צפיות. חלק מתוך הקליפ צולם בבר. בחלק מהקליפ היה שימוש במסך כחול.

## קבלה ביקורתית

## הופעה
עם השיר הופיעה אריאנה גרנדה במסגרת סיבוב ההופעות הרביעי שלה, "The Sweetener Sessions".

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי פיטר סוונסון
קטגוריה:שירים שנכתבו על ידי סוואן קוטצ'ה
קטגוריה:שירים שהופקו על ידי איליה סלמנזאדה
קטגוריה:וידאו קליפים שבוימו על ידי האנה לוקס דייוויס
קטגוריה:שירים על חרדה
קטגוריה:שירים על מחלות והפרעות
קטגוריה:שירי דאנס-פופ
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:שירי פלטינה משולשת באוסטרליה
קטגוריה:סינגלים בהוצאת ריפבליק רקורדס
נמס ממך

**נמס ממך** הוא אלבום הבכורה של הזמר עומר אדם. אשר יצא לאור ב-19 בדצמבר 2010, על ידי חברת התקליטים פליי רקורדס.

האלבום יצא כשנה וחצי לאחר שאדם פרש מהתוכנית "כוכב נולד" בגלל שנחשף כי השתתף למרות שהיה מתחת לגיל 16, גיל המינימום בתוכנית. בהפקת האלבום היו מעורבים שמות מובילים בתחום המוזיקה המזרחית, בהם דורון מדלי, יוני רועה ואסף אטדגי. באלבום נכללו עשרה שירים, מחציתם יצאו כסינגלים. בנוסף נכללו באלבום גרסאות רמיקס לחמישה שירים.

## סינגלים
"להיאבד ברוח", שנכתב והולחן על ידי דורון מדלי, הוא השיר הראשון שיצא לאור כסינגל. השיר התפרסם בספטמבר 2009, כחודש לפני שאדם חגג את יום-הולדתו ה-16. "אל תבכי", הסינגל השני מתוך האלבום, יצא בדצמבר אותה שנה. השיר נכתב והולחן על ידי אסף לביא צנעני, בנה של מרגלית צנעני, שהייתה שופטת בתוכנית "כוכב נולד". לביא צנעני היה אחראי גם על הסינגל הבא, "את בליבי" שיצא לאור במרץ 2010.

שני הסינגלים הבאים זכו להצלחה גם במצעדי הפזמונים. שיר הנושא, שיצא בחודש מאי נכתב על ידי מדלי והולחן על ידי יוני רועה הגיע למקום ה-17 במצעד הפזמונים העברי השנתי של רשת ג' בשנת תש"ע. הסינגל האחרון מתוך האלבום הוא השיר "הופה", גרסה עברית לשיר "OPA" שייצג את יוון בתחרות האירויזיון אותה שנה. השיר הגיע למקום ה-20 במצעד הפזמונים העברי השנתי של רשת ג' שנה לאחר מכן.

## רשימת רצועות

## קישורים חיצוניים
* נמס ממך - ביקורת אלבום, באתר יוסמיוזיק
* 

## הערות שוליים

קטגוריה:אלבומי בכורה מ-2010
קטגוריה:אלבומי עומר אדם
קטגוריה:אלבומים בעברית
קטגוריה:אלבומי חברת פליי רקורדס
פנטוברביטל

ממוזער

**פנטוברביטל** (INN, AAN, BAN, USAN) או **פנטוברביטון** (בעבר AAN, ו-BAN) הוא סם מדכא מקבוצת הברביטורטים.

שמו המסחרי של החומר הוא **נמבוטל**. השם נוצר בידי ג'ואן ס. לאנדי, שהתחיל להשתמש בו ב-1930. נמבוטל הוא סימן מסחרי שיוצר על ידי חברת התרופות הדנית לונדבק (כיום מיוצר על ידי אקורן תרופות), והוא קיים רק בצורת זריקות של פנטוברביטל שאושר למכירה בארצות הברית.

במינונים גבוהים, פנטוברביטל גורם למוות על ידי דום נשימה. בארצות הברית, התרופה משמשת להוצאה להורג של פושעים שנגזר עליהם עונש מוות. לונדבק (אחד מהיצרנים) אינו מתיר מכירת פנטוברביטל לבתי סוהר או מוסדות דומים כדי לבצע באמצעותו עונש מוות.

## שימושים
### שימושים רפואיים
שימושים אופייניים לפנטוברביטל הם שיכוך כאבים, הרגעה לטווח קצר וטיפול בפרכוסים במקרי חירום.

פנטוברביטל משמש גם כסם הרדמה וטרינרי. פנטוברביטל משמש גם כמפחית לחץ תוך-גולגולתי כמו בפגיעה מוחית טראומטית.

### המתת חסד
פנטוברביטל יכול לגרום למוות כאשר נעשה שימוש במינון גבוה, המינון הקטלני נע בדרך כלל בין גרם לשני גרמים. הוא משמש להמתת חסד של בני אדם כמו גם בעלי חיים. משתמשים בו בצורה טהורה, או בשילוב עם חומרים נוספים כגון פניטואין ומשווק בצורה זו באופן מסחרי להמתת חסד בבעלי חיים. ארגון דיגניטאס נותן לאנשים המקבלים באמצעותו המתת חסד, מנת פנטוברביטל של כ-15 גרם.

### הוצאות להורג
פנטוברביטל משמש לביצוע עונש מוות בארצות הברית, או נחשב כתחליף לחומרים אחרים המשמשים למטרה זו, כאשר הם נמצאים במחסור.
בטקסס החלו להשתמש בפנטוברביטל להריגת אסירים הנידונים למוות על ידי זריקה קטלנית ב-18 ביולי 2012.

באוקטובר 2013, במדינת מיזורי שינו את הנהלים, כדי לאפשר לפנטוברביטל לשמש כמנה קטלנית עבור הוצאות להורג. ב-20 בנובמבר 2013 הוצא להורג הרוצח הסדרתי ג'וזף פול פרנקלין על ידי מדינת מיזורי. הוא היה האסיר הראשון שהוצא להורג במנה של פנטוברביטל.

### התאבדויות
מנת יתר של פנטוברביטל היא אחת משיטות ההתאבדות האמינות ביותר. למשל, מותה של השחקנית והדוגמנית המפורסמת מרילין מונרו מיוחס לנטילת מנת יתר של פנטוברביטל, בשילוב עם אלכוהול.

## מעמד בישראל
פנטוברביטל נכלל בישראל בפקודת הסמים המסוכנים ואסור בשיווק, למעט בצורה יחידה של זריקות וטרינריות, בשם **פנטל**. הזריקה מכילה 200 מ"ג מהחומר, ומשמשת להמתת חסד בבעלי חיים. היא נמכרת על פי מרשם רופא בלבד.

## תגובות בין תרופתיות
מתן של אתנול, בנזודיאזפינים, אופיאטים, אנטי היסטמינים, סמי הרגעה אחרים וסמים המדכאים את מערכת העצבים, בשילוב עם מתן פנטוברביטל, יכולים לגרום לתופעות לוואי משמעותיות.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:אנטגוניסטים ניקוטינים
קטגוריה:סמים מדכאים
קטגוריה:ברביטורטים
קטגוריה:תרופות לפי א'-ב'
## הערות שוליים
גנאדי גאגוליה

**גנאדי לאוניד-יפא גאגוליה** (באבחזית: **Геннадии Леонид-иҧа Гагәлиа**, בגאורגית: **გენადი გაგულია**; 4 בינואר 1948 - 8 בספטמבר 2018) היה ראש ממשלת אבחזיה בשלוש קדנציות נפרדות בשנות ה-90 של המאה ה-20 ובשני העשורים הראשונים של המאה ה-21.

בשנת 1972 סיים את לימודיו במחלקה להנדסה אזרחית במכון הפוליטכני בבלארוס. משנת 1973 עד 1977 עבד בחברת סטרוימסטר כמפקח, מהנדס ראשי, ראש אתר הבנייה. משנת 1977 עד 1986 היה סגן מנהל רשת הקייטרינג אגם ריזה, משנת 1986 עד 1991 היה יו"ר קואופרטיבי הצרכנות של מחוז גודאוטה. בשנים 1991-1992 עבד בוועדה הממלכתית ליחסי כלכלה חוץ, מועצת השרים של אבחזיה. בשנים 1992-1995 היה סגן יו"ר מועצת השרים של אבחזיה.

נהרג בתאונת דרכים כחצי שנה לאחר שהחל לכהן בתפקיד ראש הממשלה בפעם השלישית באפריל 2018. קודם לכן שימש בתפקיד זה בין ינואר 1995 לאפריל 1997 ובין נובמבר 2002 לאפריל 2003.

## קישורים חיצוניים

* ידיעה על מותו בתאונת דרכים, באתר רדיו אירופה החופשית, 8 בספטמבר 2018

## הערות שוליים

קטגוריה:ראשי ממשלות
קטגוריה:פוליטיקאים אבחזים
קטגוריה:הרוגי תאונות דרכים
קטגוריה:ילידי 1948
קטגוריה:נפטרים ב-2018
מטאלורג נובוקוזנצק (הוקי קרח)

ממוזער|שחקני מטאלורג בשנת 2005
200px|ממוזער|הלוגו
הישן
**מועדון ה[[הוקי קרח]] מטאלורג נובוקוזנצק** (ברוסית: **Хоккейный клуб «Металлург» Новокузнецк**) הוא מועדון הוקי קרח רוסי מהעיר נובוקוזנצק שבמחוז קמרובו. הוקם ב-1949.

בשנים 2008–2017 שיחקה בליגת ההוקי הקונטיננטלית. החל מעונת 2017/2018 היא משתתפת בתחרויות ליגת המשנה הרוסית בהוקי קרח ובעונת 2024/2025 זכתה בגביע ליגת VHL לאחר שסיימה במקום הראשון בעונה הסדירה.

ספונסר הקבוצה היא ענקית המתכות "אווראז".

## תארים
;אליפות רוסיה הסובייטית בהוקי קרח:
*זכייה: 1960
;גביע VHL:
*זכייה: 2025
;גביע פטרוב:
* גמר: 2021
;אליפות רוסיה בהוקי קרח:
* מקום שלישי: 2000

## קישורים חיצוניים

* 

קטגוריה:קבוצות KHL
קטגוריה:סיביר: מועדוני ספורט
קטגוריה:נובוקוזנצק
טקס פרסי אוסקר ה-64

**טקס פרסי אוסקר ה-64** (באנגלית: **64th Academy Awards**) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 1991 נערך בדורותי צ'נדלר פביליון שבלוס אנג'לס, קליפורניה, ב-30 במרץ 1992. השחקן והקומיקאי בילי קריסטל הנחה את הטקס בפעם השלישית ברציפות.

מותחן האימה "שתיקת הכבשים" זכה בכל חמש הקטגוריות הנחשבות כחשובות ביותר – הסרט הטוב ביותר, הבמאי הטוב ביותר, התסריט המעובד הטוב ביותר, השחקן הטוב ביותר והשחקנית הטובה ביותר – ובכך הפך לסרט השלישי בתולדות טקסי האוסקר לרשום הישג זה (אחרי "זה קרה לילה אחד" ו"קן הקוקייה"). הסרט "באגסי" קיבל עשר מועמדויות, אך זכה בפרסי עיצוב ההפקה ועיצוב התלבושות בלבד.

## אירועים בולטים
*הסרט "היפה והחיה" היה סרט האנימציה הראשון שמועמד לפרס הסרט הטוב ביותר.

*במאי הסרט "החבר'ה מהשכונה", ג'ון סינגלטון, היה האפרו-אמריקאי הראשון שמועמד לפרס הבמאי הטוב ביותר, וכן המועמד הצעיר אי פעם לפרס זה, בהיותו בן 24.

*במהלך הטקס הוענקו פרס אוסקר לשם כבוד לבמאי ההודי סטיאג'יט ריי, ופרס לפעילות הומניטרית לבמאי ולמפיק ג'ורג' לוקאס.

## זכיות ומועמדויות
[200px|ממוזער|שמאל|[ג'ונתן דמי, הבמאי הטוב ביותר.]]
[200px|ממוזער|שמאל|[אנתוני הופקינס, השחקן הטוב ביותר.]]
[200px|ממוזער|שמאל|[ג'ודי פוסטר, השחקנית הטובה ביותר.]]
[200px|ממוזער|שמאל|[ג'ק פאלאנס, שחקן המשנה הטוב ביותר.]]
[200px|ממוזער|שמאל|[מרסדס רוהל, שחקנית המשנה הטובה ביותר.]]

## סרטים עם מספר זכיות ומועמדויות

;סרטים עם מספר מועמדויות:

width="20px"|

;סרטים עם מספר זכיות:

## קישורים חיצוניים
* 
* אתר האינטרנט הרשמי של טקס פרסי האוסקר

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:1992 בארצות הברית
קטגוריה:טקסי פרס אוסקר
קוסובו במשחקים האולימפיים לנוער

**[[קוסובו]]** משתתפת ב**[[המשחקים האולימפיים לנוער|משחקים האולימפיים לנוער]]** החל מאולימפיאדת הנוער בואנוס איירס (2018) זאת לאחר שהוועד האולימפי הבינלאומי הכיר בוועד האולימפי של קוסובו רק בדצמבר 2014. קוסובו החלה להשתתף במשחקי החורף החל מאולימפיאדת הנוער לוזאן (2020). לאורך השנים צברו ספורטאי הנוער מקוסבו מדליית ארד בג'ודו.

## השתתפות במשחקים
### משחקי הקיץ
המשלחת הראשונה של קוסובו למשחקים האולימפיים לנוער הייתה לאולימפיאדת הנוער בואנוס איירס וכללה חמישה ספורטאים שהתחרו בחמישה ענפי ספורט. המשלחת זכתה במדליית ארד יחידה.

## מדליות

### מדליות לפי משחקים

 width="20px"|

### מדליות לפי ענף

## ראו גם
* קוסובו במשחקים האולימפיים

## הערות שוליים

קטגוריה:קוסובו: ספורט
קטגוריה:מדינות במשחקים האולימפיים לנוער
ויווה קיילצה

**ויווה קיילצה** (בפולנית: **KS PGE Vive Kielce**) היא קבוצת כדוריד מהעיר קיילצה שבפולין, שמתחרתה בליגה העליונה של פולין. הקבוצה נוסדה בשנת 1965 בשם "איסקרה" (ניצוץ). בשנת 1973 הקבוצה התאחדה עם מועדון כדוריד אחר של העיר. בשנת 1978 היא לראשונה עלתה לליגה הפולנית העליונה תחת שם "קורונה".

ההישג המועדון החל להגיע להישגים של ממש בעיקר לאחר שמפעל לטקסטיל "ויווה" המקומי לקח אותו תחת חסותו. 

בנוסף לאליפויות פולין רבות, הקבוצה זכתה להצלחה גם בזירה האירופית. בשנת 2016 היא זכתה בליגת האלופות בכדוריד, זאת בנוסף למקום שלישי בליגת האלופות בשנים 2013 ו-2015. בשנת 2022 היא הפסידה בבעיטות עונשין במשחק הגמר. 

## תארים
*הליגה הפולנית בכדוריד: 15
**זכייה: 1993,1994,1996,1998,1999,2003,2009,2010,2012,2013,2014,2015,2016,2017,2018
*גביע פולין בכדוריד: 15
**זכייה:1985,2000,2003,2004,2006,2009,2010,2011,2012,2013,2014,2015,2016,2017,1018
*ליגת האלופות בכדוריד: 1
**זכייה: 2016.

## קישורים חיצוניים

* 
* דף באתר האיגוד האירופי

קטגוריה:קבוצות כדוריד
קטגוריה:פולין: מועדוני ספורט
קטגוריה:שוויינטוקז'יסקיה
קרייזלר וליאנט VC

**קרייזלר וליאנט VC** (באנגלית: **Chrysler Valiant (VC)**) היא מכונית סלון מתוצרת יצרנית הרכב **קרייזלר אוסטרליה** ("Chrysler Australia" ) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצרה בין השנים 1966–1967.

סך הכול יוצרו 65,634 יחידות.

## תצורות "קרייזלר וליאנט VC"

* 4 דלתות - סדאן
* 5 דלתות - סטיישן
* 2 דלתות - טנדר (Valiant Wayfarer utility ,Coupé utility)
## ממחיר דגמי  "קרייזלר וליאנט VC"
(נכון לשנת 1966, באוסטרליה)
* 2,490 דולר - דגם "Sedan Manual"
* 3,590 דולר - דגם "V8 Regal Safari Wagon"
* 2,128 דולר - דגם "Wayfarer Utility Manual"

## תמונות

קובץ:1966 Chrysler VC Valiant (5279624666).jpg | "קרייזלר וליאנט VC" סדאן  
קובץ:1966 Chrysler VC Valiant Regal sedan (15463768700).jpg | "קרייזלר וליאנט VC" - סדאן, דגם "Regal sedan"  
קובץ:1966 Chrysler VC Valiant Regal sedan (15625630286).jpg | "קרייזלר וליאנט VC" - סדאן, דגם "Regal sedan" - מבט לתא הנהג    
קובץ:Chrysler Valiant VC Regal (23408152191).jpg | "קרייזלר וליאנט VC" - סדאן, דגם "Regal sedan"    
קובץ:1966 Chrysler VC Valiant Regal Sedan.jpg | "קרייזלר וליאנט VC"  - סדאן, דגם "Regal sedan"   
קובץ:Chrysler Valiant VC V8 (17350379852).jpg | "קרייזלר וליאנט VC" - סדאן 
קובץ:Chrysler Valiant VC V8 Wagon (16061586753).jpg | "קרייזלר וליאנט VC" - סטיישן  
קובץ:1966 Chrysler Valiant (VC) Safari station wagon (2015-06-08) 02.jpg | "קרייזלר וליאנט VC" - סטיישן, שנת 1966  
קובץ: 1967 Chrysler Valiant (VC) Regal station wagon (20296401509).jpg | "קרייזלר וליאנט VC" - סטיישן, שנת 1967    
קובץ:1966 Chrysler Valiant (VC) Safari station wagon (2015-06-08) 01.jpg | "קרייזלר וליאנט VC" - סטיישן    
קובץ:1966 Chrysler VC Valiant Wayfarer utility (5106408010).jpg | "קרייזלר וליאנט VC"  - טנדר  (Valiant Wayfarer utility) 
קובץ:1967 Chrysler VC Valiant Wayfarer utility (6336209676).jpg | "קרייזלר וליאנט VC" - טנדר  (Valiant Wayfarer utility)  
קובץ:1967 Chrysler VC Valiant Wayfarer utility (6336208002).jpg | "קרייזלר וליאנט VC" - טנדר  (Valiant Wayfarer utility)
קובץ:Chrysler Valiant Wayfarer Utility (VC).jpg | "קרייזלר וליאנט VC" - טנדר  (Valiant Wayfarer utility)


## ראו גם
* פלימות' ואליאנט
* קרייזלר וליאנט RV1 
* קרייזלר וליאנט SV1
* קרייזלר וליאנט AP5 
* קרייזלר וליאנט AP6
* קרייזלר וליאנט VE   
* קרייזלר וליאנט VF
* קרייזלר וליאנט VG
* קרייזלר וליאנט צ'ארג'ר

## קישורים חיצוניים

* 

## הערות שוליים

קטגוריה:מכוניות סלון
קטגוריה:מכוניות סטיישן
קטגוריה:טנדרים
קטגוריה:דגמי מכוניות שהושקו ב-1966
קטגוריה:כלי רכב המיוצרים באוסטרליה
VC
סיודאד ריאל (כדוריד)

**סיודאד ריאל** (בספרדית: **Renovalia Ciudad Real**) הייתה קבוצת כדוריד מהעיר סיודאד ריאל שבספרד, שהתחרתה בליגה העליונה של ספרד. הקבוצה נוסדה בשנת 1983 בשם "Caserío Vigón". בשנת 1993 הקבוצה התאחדה עם מועדון כדוריד אחר של העיר וקיבלה את השם הנוכחי. הקבוצה הגיע להישגים גדולים בעשור הראשון של המאה ה-21 כאשר זכתה באליפות ספרד, גביע המלך וליגת האלופות בכדוריד.

מסיבות פיננסיות לקראת עונת 2011/12 היא עברה למדריד, שינתה שם והתפרקה תוך מספר עונות.

## תארים
*הליגה הספרדית בכדוריד: 5
**זכייה:  2004,2007,2008,2009,2010
*גביע המלך: 3
**זכייה: 2003,2008,2011
*ליגת האלופות בכדוריד: 3
**זכייה: 2006,2008,2009.

## קישורים חיצוניים

* 

קטגוריה:קבוצות כדוריד ספרדיות
קטגוריה:קסטיליה-לה מנצ'ה
באמבלבי (סרט)

ממוזער|כרזה נוספת לסרט
**באמבלבי** (באנגלית: **Bumblebee**) הוא סרט פעולה ומדע בדיוני אמריקאי שיצא לאקרנים בארצות הברית ב-21 בדצמבר 2018. הסרט הוא פריקוול של סדרת הסרטים "רובוטריקים".

## עלילת הסרט
הסרט מתרחש 20 שנה לפני אירועי הסרט הראשון, בשנת 1987, באמבלבי מוצא מקלט קטן במגרש גרוטאות בחוף קטן בקליפורניה, שם נערה מתבגרת בשם צ'ארלי ווטסון לוקחת אותו איתה. אולם, שניהם מוצאים את עצמם נרדפים על ידי יחידה ממשלתית בשם "סקטור 7", אשר מנהיג אותה הסוכן בארנס. כאשר הם בורחים מהיחידה, שניהם לומדים שיש עוד רובוטריקים בכדור הארץ, ויש עוד רובוטים אחרים לא ידידותיים במיוחד.

## דמויות
### בני אנוש
* **צ'ארלי ווטסון** (היילי סטיינפלד) - נערה מתבגרת אשר מוצאת את באמבלבי ומתיידדת איתו.
* **ג'ק ברנס** (ג'ון סינה) - סוכן בסקטור 7
* **מאמו** (חורחה לנדבורג ג'וניור)
* **פאוול** (ג'ון אורטיז) - סוכן בסקטור 7
* **אוטיס ווטסון** (ג'ייסון דרוקר) - אחיה הקטן של צ'ארלי
* **סאלי ווטסון** (פמלה אדלון) - אמא של צ'ארלי

### הרובוטריקים
* **[[באמבלבי]]** (מדובב על ידי דילן או'בריאן).
* **[[אופטימוס פריים]]** (מדובב על ידי פיטר קאלן).

**שקרניקים**
* **שאטר** (מדובבת על ידי אנג'לה באסט).
* **דרופקיק** (מדובב על ידי ג'סטין ת'רו).
* **בליטזווינג** (מדובב על ידי דייוויד סובולוב).
* **באריקייד** (מדובב על ידי ג'ס הארנל).

## קישורים חיצוניים

* 

**ביקורות**
* 
* 
* 
* 

קטגוריה:סרטי 2018
קטגוריה:סרטי רובוטריקים
קטגוריה:סרטי פעולה אמריקאיים
קטגוריה:סרטי מדע בדיוני
קטגוריה:סרטים מבוססי קומיקס
קטגוריה:דרימוורקס: סרטים
קטגוריה:סרטי תלת-ממד
קטגוריה:סרטי פריקוול
קטגוריה:סרטי פרמאונט
קטגוריה:סרטי מדע בדיוני מ-2018
קטגוריה:סרטים על אמנזיה
קטגוריה:סרטים שצולמו בקליפורניה
מטאלורג מגניטוגורסק (כדורסל)

**מועדון הכדורסל מטאלורג מגניטוגורסק** (ברוסית: **БК Металлург Магнитогорск**), הוא מועדון כדורסל רוסי מהעיר מגניטוגורסק, שנוסד לראשונה בשנת 1989 ומתמודד בליגה השלישית בחשיבותה בכדורסל ברוסיה, הסופרליגה הרוסית בכדורסל.

## היסטוריה
הקבוצה הוקמה בשנת 1989 על בסיס קבוצת כדורסל של סטודנטים מהטכניון של מגניטוגורסק (MGTU). המועדון נקרא תחילה בשם "קוואנטום" (Квант) ובמשך זמן רב הקבוצה שיחקה בליגות הנמוכות. ב-1998 הקבוצה סיימה במקום השלישי בליגת המשנה הרוסית, מה שהעניק לה את הזכות לשחק בליגת העל, אבל אחרי עונה אחת חזרה לליגת המשנה, שם לאחר שנה שוב העפילה לליגה הבכירה אך גם שם אחרי עונה אחת ירדה לליגת המשנה, אך הפעם נותרה בה עד עונת 2011/2012.

בתחילת 2011, הספונסר הראשי, מפעלי הפלדה של מגניטוגורסק, סירב לחדש את חוזה החסות עם המועדון, מה שהוביל בהמשך לפיגור בתשלומי שכר. הקבוצה ניצבה בפני מחלוקות פנימיות בין השחקנים להנהלה והגיע לשיא במכתב של שחקני הקבוצה שבו הם דרשו את התפטרות המאמן, רומן קאבירוב, אחרת הם עוזבים את המועדון. השחקנים התלוננו על כך שהמאמן הרשה לעצמו להאשים את השחקנים, ולהעליב אותם במהלך המשחקים.

לקראת עונת 2011/2012, הקבוצה הציגה סגל כמעט חדש לגמרי, כשרק שני שחקנים המשיכו מהעונה הקודמת: הפורוורד סרגיי דובינין והרכז אלכסיי אוסוקין. הקבוצה התחילה בהכנות לעונה ואפילו בתחילת ספטמבר 2011 שיחקה מספר משחקי ידידות במסגרת הטורניר השנתי לזכרו של ק.א. מאטוויצ'וק שנערך במגניטוגורסק. אך כל זה לא מנע את פירוקה בהמשך. עיריית מגניטוגורסק נכשלה במציאת ספונסר חדש והוחלט למשוך את הקבוצה מהשתתפות בליגה.

במקומה התמודדה קבוצת דינמו מגניטוגורסק שלקראת עונת 2020/2021 שינתה את שמה ל"מטאלורג מגניטוגורסק".

## שמות הקבוצה
* 1989—1991: "קוואנטום"
* 1991—1994: "אינקום סנטר"
* 1994—1998: "קרדו-אקדמיה"
* 1998—2000: "קרדו-אוניברסיטט"
* 2000—2011: "מטאלורג-אוניברסיטט"
* 2011—2020: "דינמו מגניטוגורסק"
* 2020—: "מטאלורג מגניטוגורסק"

## קישורים חיצוניים
* 
* 
* ארכיון האתר הרשמי
* ארכיון משחקי הקבוצה
* אתר האוהדים

## הערות שוליים

קטגוריה:קבוצות כדורסל רוסיות
אירוויזיון הילדים 2007

**אירוויזיון הילדים 2007** היא התחרות ה-5 של אירוויזיון הילדים. הולנד אירחה את האירוויזיון הזה באהוי רוטרדם.

## מדינה מארחת
שלוש מדינות התמודדו על אירוח התחרות ב-2007: CyBC (רשות השידור הקפריסאית) HRT (רשות השידור בקרואטיה) ו-AVRO (רשות השידור ההולנדית).

ב-11 בספטמבר 2006, רשות השידור ההולנדית AVRO נבחרה לארח את התחרות.

## מדינות משתתפות
17 מדינות השתתפו בתחרות:

## מדינות אחרות
*  - למרות העובדה שקרואטיה התמודדה על אירוח התחרות, היא פרשה מהתחרות בשל קשיים כלכליים.
*  - אף על פי שתכננה להשתתף בתחרות, רשות השידור בבוסניה והרצגובינה BHRT החליטה לפרוש מהתחרות.

## קישורים חיצוניים

* 

## הערות שוליים

2007
קטגוריה:2007 במוזיקה
קטגוריה:רוטרדם: תרבות
קטגוריה:2007 בהולנד
The Light Is Coming

**The Light Is Coming** (בעברית: **האור בא/הגיע**) הוא סינגל שיווקי של הזמרת האמריקאית אריאנה גרנדה בשיתוף פעולה יחד עם הראפרית ניקי מינאז' והמפיק פארל ויליאמס.

השיר יצא לאור ב-20 ביוני 2018, כסינגל שיווק ראשון מתוך אלבום האולפן הרביעי, *[[Sweetener (אלבום)|Sweetener]]*. השיר דורג במקום ה-89 במצעד הוט 100.

## קבלה ביקורתית

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אריאנה גרנדה
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי פארל ויליאמס
קטגוריה:שירים שהופקו על ידי פארל ויליאמס
קטגוריה:וידאו קליפים שבוימו על ידי דייב מאיירס
קטגוריה:שירי זהב באוסטרליה
עמק אבוס

**עמק אֵבּוּס** (באנגלית: **Abus Valley**) הוא עמק שאינו מכוסה קרח, בדרום-מזרח רכס טרנסטייל, בקצהו הצפוני של רכס בריטניה שבאנטארקטיקה.

אורכו של העמק 5 קילומטרים.

גובהו של העמק 2,164 מטרים מעל פני הים.

## היסטוריה
### מקור השם
שמו של הרכס ניתן לו על ידי משלחת החקר הגאולוגית של אוניברסיטת וייקאטו שבניו זילנד (מחקר שנערך בין השנים 1978–1979), בראשות מייקל סלבי.

הרכס נקרא על שם הנהר אבוס (בשל הקשרו של הנהר לבריטניה, על שמה נקרא הרכס) (שמו הרומי של הנהר האמבר שבאנגליה) (בדומה לאתרים רבים אחרים ברכס בריטניה שנקראים על שם אתרים בבריטניה הרומית).

## קישורים חיצוניים
* עמק אבוס באתר הסקר הגאולוגי של ארצות הברית
* עמק אבוס באתר הגאזט האנטארקטי של ממשלת אוסטרליה
* תצלום לוויין של עמק אבוס

## הערות שוליים

אבוס
אבוס
פוטסי

250px|ממוזער|גבר ואישה משחקים בפוטסי מתחת לשולחן
[250px|ממוזער|שתי [אישה|נשים משלבות ומחככות את כפות רגליהן זו עם זו במיטה]]
**פוטסי** (מאנגלית: **Footsie**, שמשמעו: משחקי רגל, פלירטוטי רגל או מזמוזי רגל) הוא סוג של משחק חיזור ופלירטוט שבו שני אנשים נוגעים זה בזה בעזרת רגליהם, מתחת לשולחן, במיטה או במקום מוסתר אחר, לעיתים קרובות כביטוי לאהבה וקרבה בין שניהם. משחק זה נעשה לרוב בתור מעשה פלירטוט וחיזור, או פשוט להנאה של מגע בין השניים. אף על פי שפוטסי במהותו ובטבעו אינו מעשה רומנטי או מיני, הוא כן נעשה בדרך כלל בין שני אוהבים צעירים כסימן של חיבה, ולעיתים קרובות ללא תיאום והסכמה מוקדמת על ביצועו. המשתתפים לעיתים נוהגים להסיר את נעליהם ולהישאר יחפים או בגרביים בזמן ביצוע הפוטסי.

המונח "פוטסי" התפתח בשנות ה-40 של המאה ה-20 כצורת הקטנה הומוריסטית למילה "פוט" (כף רגל).

## השפעות הפוטסי על היחס לבן הזוג
במחקר על "יחסים סודיים" שנערך בשנת 1994, קבוצת משתתפים (סטודנטים מארצות הברית) התבקשו לשחק במשחק קלפים משותף של בן עם בת זוגו, כאשר החוקרים הורו לכמה משתתפים לשחק בפוטסי עם שותפתם למשחק. מתוך כלל המשתתפים, זוג אנשים שרגליהם התחככו תוך שמירה על סודיות המעשה, דירגו את האטרקטיביות של בן הזוג שלהם באופן משמעותי יותר מאלו שלא התחככו ברגליהם, או כאלה שחיככו את רגליהם בצורה גלויה ופומבית.

## פוטסי כהטרדה מינית
על פי החלטת בית המשפט העליון לערעורים באיטליה בשנת 2000, משחק פוטסי אינו נחשב להטרדה מינית.

## בתרבות הפופולרית
כותב הקומיקס האמריקאי רוברט קראמב פרסם בשנת 1987 רצועת קומיקס אוטוביוגרפית בשם "פוטסי". הרצועה עוסקת ב"התנגשות של בן הנעורים עם רגלי יצורים חסונים בבית הספר", וזאת כתיאור של פטיש מיני נפוץ. בסרטוני יוטיוב רבים נראים משחקי פוטסי בין שתי נשים יחפות המלטפות זו את כף רגלה של זו, מדגדגות ומשלבות את אצבעות הרגליים. לעיתים תוך שימוש בשמן או בקרם להגברת העונג.

בתרבות הקולנוע, במשך השנים יצאו סרטים רבים המשלבים קטעי "פוטסי" כחלק מפלירטוט וחיזור בין איש ואישה.

## קישורים חיצוניים

## הערות שוליים

קטגוריה:פטיש לכפות רגליים
קטגוריה:אהבה
אנה (סרט, 1951)

**אנה** (באיטלקית: **Anna**) הוא סרט מלודרמה איטלקי משנת 1951 בבימויו של אלברטו לטואדה עם סילבנה מנגנו, ראף ואלונה וויטוריו גסמן בתפקידים הראשיים. שלושתם שיחקו בסרט האורז המר ב-1949.

כמו ב"אורז המר" מתלבטת הגיבורה אנה (סילבנה מנגנו) בין גבר טוב שאוהב אותה (ראף ואלונה) לבין גבר רע שמנצל אותה (ויטוריו גסמן) וגם כאן התוצאה היא טרגית.

בסרט משחקת גם פטריציה מנגנו, אחותה של סילבנה מנגנו. עלילה הסרט מסופרת בשיטת פלשבק.

המוזיקה נכתבה על ידי נינו רוטה אבל בפסקול נמצאים שני שירים שלא הוא כתב ושהתפרסמו ברחבי בעולם. את השירים שרה הזמרת פלו סנדוס כשסילבנה מנגנו מבצעת ליפ סינק. השירים הם:
*El Negro Zumbón אותו "שרה" ורוקדת סילבנה מנגנו מלווה בלהקה ברזילאית.
*Non Dimenticar (אל תשכח), שיר שהתפרסם בבצועים של נט קינג קול ודין מרטין.

## תקציר העלילה
אנה (סילבנה מנגנו) היא אחות נזירה בבית חולים. היא מסורה מאוד לעבודה ולחולים ולעיתים פועלת ללא הרשאה מהאחות הנזירה הראשית (La madre superiora ) (גאבי מורלאי). האחות הראשית דוחה את בקשתה לקבל את נדר הנזירות גם בגלל "עברה".

אנה מקדישה את כל זמנה לחולים. גרה בחדר צנוע ביחד עם אחותה לואיזה (פטריציה מנגני).

בעברה הייתה אנה זמרת במועדון לילה. שני גברים חיזרו אחריה - ויטוריו, הברמן במועדון (ויטוריו גסמן) ואנדריאה, חקלאי מבוסס (ראף ואלונה).

ויטוריו מתייחס אליה בגסות בעוד שאנדריאה מתייחס אליה בכבוד וברכות. אנדריאה מציע לה נישואים אך היא עדיין נמשכת לוויטוריו המקנא לה.

לבסוף היא נענית לחיזוריו של אנדריאה ומסכימה להתחתן איתו. הוא מביא אותה לבית משפחתו ובעזרת אימו ואחותו נתפרת שמלת הכלולות.

אנה לובשת את השמלה ומרוצה ממנה. לפתע היא רואה את ויטוריו מתקרב לחווה. היא יוצאת לקראתו ומתחיל ביניהם ויכוח קשה שבסופו הוא תוקף אותה ומנסה לאנסה.

ברגע זה מגיע אנדריאה. הוא מפריד בכוח את ויטוריו מאנה ומתחולל ביניהם קטטה. ויטוריו שולף אקדח אך אנדריאה מסיט אותו. נורית ירייה וויטוריו נהרג. אנדריאה מטיח באנה כי בגללה הפך רוצח.

אנה ההמומה והפצועה מובלת לבית החולים שם תוך כדי אשפוזה היא מחליטה להפוך לאחות נזירה.

כעבור תקופה מגיע אנדריאה פצוע קשה לבית החולים לאחר תאונת דרכים. אנה מזהה אותו ומטפלת בו באופן מיוחד. כאשר הוא חוזר להכרתו ומשתקם הוא מבקש ממנה לחזור אליו שוב וקובע לה לחכות לו ליד שער בית החולים בלילה.

אנה מגיעה בלילה לשער עדיין מתלבטת אבל לפתע מופיעים אמבולנסים עם פצועים רבים מתאונת רכבת. אנה חוזרת לבית החולים בהחלטה שזה מקומה לתמיד ואנדריאה המאוכזב שב לביתו.

## קישורים חיצוניים

*El Negro Zumbón מתוך הסרט אנה, באתר יוטיוב.
*Non Dimenticar מתוך הסרט אנה, באתר יוטיוב.
*Non Dimenticar בביצוע נט קינג קול, באתר יוטיוב.
קטגוריה:סרטי 1951
קטגוריה:סרטים באיטלקית
קטגוריה:סרטי דרמה איטלקיים
קטגוריה:סרטי שחור-לבן איטלקיים